**Rădăcini**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strecurând ani într-o clipă

Tinerețea-n vânt îți bate

Rădăcini când ți-nfiripă

Cu o aripă în spate.

Atârnând ramuri de tâmple

Cu privighetori alese

Lasă cerul să se-ntâmple

Peste stelele culese.

Rugăciuni în gleznă coase-i

Firului uitat de verde

Ce din iarbă se descoase

Noaptea când nimeni nu-l vede.

Mugurași de primăvară

Peste buze amorțite

Te învie-n astă seară

Dintre rănile-asfințite.